open-index/open-wikipedia-markdown huggingface dataset:
Victoria Hislop

**Victoria Hislop** (døpt Hamson; født 8. juni 1959) er en britisk forfatter av historiske romanser som konsentrerer seg særlig om Hellas. De fleste av hennes bøker har kommet ut på norsk, også utgitt som lydbok.

## Liv og virke
### Privatliv
Hun er født i Bromley i Kent (i dag en del av London), og vokste opp i Tonbridge i Kent, hvor hun gikk på videregående.

Hun studerte engelsk ved St Hilda's College ved University of Oxford, og arbeidet deretter i forlag og som journalist før hun utga sin første bok. Hun har bodd i London i over tyve år, men bor i dag i Sissinghurst.

Hun giftet seg med Ian Hislop, redaktør av *[[Private Eye]]*, den 16. april 1988 i Oxford. De har to barn, Emily Helen (født 1990) og William David (født 1993).

### Forfatterskap
Hennes roman *The Island* (2005), norsk utgivelse *Øya* (2007), som ble opphauset som «den nye *Kaptein Corellis mandolin*» av avisen *Sunday Express*, ble en bestselger i Storbritannia, og delvis hadde dens suksess sin årsak i at den ble utvalgt av Richard & Judy Book Club i 2006. Romanen vant prisen British Book Award i 2007. Romanen ble filmatisert som TV-serie av den greske TV-kanalen MEGA.

Den handler om en engelsk kvinne som ble født i en liten landsby på Kreta, men vokste opp i London. Da hun reiser tilbake til Kreta har hun med seg et brev som inneholder en hemmelighet. På Kreta oppdager hun at landsbyen ligger bare et steinkast fra Spinalonga - en liten, fraflyttet øy hvor det i mange år lå en koloni for spedalske.

I 2009 donerte hun en novelle, *Aflame in Athens*, til Oxfams litterære prosjekt «Ox-Tales», som var fire boksamlinger med britiske fortellinger, skrevet av 38 forfattere. Hennes fortelling ble utgitt samlingen *Fire*.

Hun har utgitt en rekke romaner, men også et par novellesamlinger, foruten også en sakprosabok. Hun har en særskilt ømhet for Hellas, besøker landet ofte for undersøkelser og andre årsaker, og har sitt andre hjem på Kreta.

## Bibliografi
;Romaner
* *Not For Me, I'm Russian* (2002)
* *The Island* (2005), norsk utgivelse *Øya* (2007)
* *The Return* (2008), norsk utgivelse *Hjemkomsten* (2009)
* *The Thread* (2011), norsk utgivelse *Tråden* (2012)
* *The Sunrise* (2014), norsk utgivelse *Soloppgang* (2014)

;Novellesamlinger
* *One Cretan Evening* (2011), norsk utgivelse *En aften på Kreta* (2011)
* *The Last Dance and Other Stories* (2012), norsk utgivelse *Siste dans og andre fortellinger* (2013)

;Sakprosa
* *Sink or Swim: The Self-help Book for Men Who Never Read Them* (2002) (sammen med Duncan Goodhew)

## Referanser


## Eksterne lenker
* 
* 
*
Stein André Hagen

**Stein André Økelsrud Hagen** (født 30. september 1997 på Hamar) er en norsk ishockeyspiller. Han spiller for Lillehammer. Høsten 2013 ble han tatt opp i A-laget til Storhamar på GET-nivå i en alder av 15 år. Posisjonen hans er back.

## Referanser


## Eksterne lenker
*
Hæra naturreservat

**Hæra naturreservat** i Trøgstad i Indre Østfold kommune omfatter Hæravassdraget fra Kallaksjøen til Skottasjøen med tilgrensende arealer. Området har stor spennvidde i naturtyper, og favner foruten elva selv både fuktenger, myr, bar- og løvskog samt brakkmark. Dette gir stor artsrikdom. Det er blant annet registrert 68 ulike våtmarksfuglearter, og stedet er den viktigste rasteplass for traner i Østfold.

## Referanser
Strønes naturreservat

**Strønes naturreservat** ligger i et ravinelandskap ved Mønstervika i sørenden av Øyeren. Området domineres av rik løvskog/edelløvskog, med gråor-heggeskog, gråor-askeskog og alm-lindeskog. Dette er det største sammehengende området i fylket med slik edelløvskog.

Strønes naturreservat fikk status som vernet skogområde i desember 2013.

## Referanser
Einar Solstad

**Einar Solstad** (født 4. mars 1892 i Steinkjer, død 27. juli 1918) var en norsk lyriker. Han rakk bare å utgi én diktsamling før han døde i spanskesyken.

Einar Solstad vokste opp på Vårtun hagebruksskole i Heggelia ved Steinkjer. Han begynte på Trondheim katedralskole i 1909. I 1911 flyttet han til Kristiania og tok *[[examen artium]]* i 1912. Han debuterte som forfatter med et dikt i *[[Tidens Tegn (avis)|Tidens Tegn]]* i 1913. I 1915 utga han sin første diktsamling, *Digte*, som viser påvirkning av Olaf Bull.

I 1918 reiste Solstad til København, hvor han hadde fått ansettelse i en avis. Her ble han smittet av spanskesyken og døde etter få dager. Han var nygift med malerinnen Ragnfrid Feyling; etter at han var død begikk hun selvmord ved sengen hans.

Diktsamlingen *Haven* utkom posthumt samme år.

## Litteratur
* Philip Houm: *Norges litteratur fra 1914 til 1950-årene*. Oslo: Aschehoug, 1955.

## Referanser


## Eksterne lenker

* Steinkjerleksikonet
Theodor Haecker

**Theodor Haecker** (født 4. juni 1879 i Eberbach i kongedømmet Württemberg i keiserdømmet Tyskland, død 9. april 1945 i Ustersbach) var en tysk forfatter, kulturkritiker og oversetter.

Theodor Haecker vokste opp i Esslingen am Neckar, hvor han fikk arbeid ved forlaget Schreiber-Verlag. I 1905 dro han til München for å studere, og ble boende i byen til 1944. Han ble kjent for offentligheten først og fremst som oversetter av Søren Kierkegaards dagbøker, Vergils ekloger og den engelske kardinalen John Henry Newman. Under innflytelse av Newman konverterte han i 1921 til katolisismen og offentliggjorde siden kulturkritiske essays i tidsskriftene *[[Der Brenner]]* og *[[Hochland]]*. På grunn av hans avvisende holdning til nazismen fikk han i 1936 tale- og publikasjonsforbud. De private dagbøkene hans fra den følgende tiden ble offentliggjort posthumt i 1947 som *Tag- und Nachtbücher*, og regnes som ett av de betydeligste verkene fra de tyske intellektuelles indre emigrasjon. Etter at boligen hans i München var blitt ødelagt ved et bombeangrep, flyttet han til Ustersbach, hvor han døde av manglende insulin 9. april 1945.

Haecker var mentor for Hans og Sophie Scholl, medlemmer av motstandskretsen Den hvite rose. I 1995 stiftet byen Esslingen am Neckar Theodor-Haecker-prisen til hans minne.

## Referanser


## Litteratur
* Eugen Blessing: *Theodor Haecker. Gestalt und Werk.* Glock & Lutz, Nürnberg 1959 
* 
* Karin Masser: *Theodor Haecker. Literatur in theologischer Fragestellung.* Peter Lang, Frankfurt 1986 ISBN 3-8204-8747-6 
* Hinrich Siefken (Hg.): *Theodor Haecker 1879–1945.* Marbacher Magazin # 49, 1989. Mit Haecker-Bibliographie von Eva Dambacher
* Michael Langer: *Theodor Haecker 1879–1945.* in: Emerich Coreth u.a. (Hgg.): *Christliche Philosophie im katholischen Denken des 19. und 20. Jahrhunderts.* Bd. 3, Graz 1990, S. 216-225
* 
* Stadtarchiv Esslingen Hg. und Verlag: *Theodor Haecker. Leben und Werk. Texte, Briefe, Erinnerungen, Würdigungen.* 1995
* Jürgen Klöckler: *Abendland – Alpenland – Alemannien*, Oldenbourg Wissenschaftsverlag, München 1998, S.&nbsp;129
* Gebhard Fürst (Hg.): *Theodor Haecker 1879–1945. Verteidigung des Bildes vom Menschen*. Akademie der Diözese Rottenburg. Stuttgart 2001 ISBN 3-926297-82-4
Der Brenner

***Der Brenner*** var et tyskspråklig, halvmånedlig tidsskrift for kunst og kultur som ble grunnlagt av Ludwig von Ficker i 1910 motivert av å publisere tekster av Carl Dallago. Siste nummer kom ut i 1954.

*Der Brenner* var oppkalt etter Brennerpasset i Alpene og etter Karl Kraus' tidsskrift *[[Die Fackel]]*, som var et forbilde. Det ble snart kjent over hele det tyskspråklige området som et forum for kulturkritikk og avantgardistisk litteratur. På 1920-tallet var *Der Brenner* et talerør for ekspresjonismen. Senere kom hovedvekten til å ligge på språkfilosofi, teologiske essays og lyrikk.

## Referanser


## Eksterne lenker
* Austrian Academy Corpus: ''Der Brenner''
Walter Bauer

**Walter Bauer** (født 8. august 1877 i Königsberg, død 17. november 1960 i Göttingen) var en tysk teolog som først og fremst studerte oldkirken. Han utga også en ordbok over nytestamentlig gresk, som regnes som et standardverk og er blitt oversatt til flere språk.

Walter Bauer var elev ved Gymnasium Philippinum i Marburg og studerte teologi ved Universitetet i Marburg. Senere fortsatte han studiene i Berlin og Straßburg (Strasbourg). Han tok habilitasjonen i Marburg i 1903 og var fra 1913 professor ved Universitetet i Breslau. I 1916 flyttet han til Universitetet i Göttingen, hvor han ble værende til han gikk av i 1946.

Bauer studerte den tidligste kristendommen. Det mest kjente verket hans er *Rechtgläubigkeit und Ketzerei im ältesten Christentum* («Rettroenhet og kjetteri i den tidligste kristendommen», 1934), hvor han forsøkte å vise at den ortodokse retningen i den tidlige kirken ikke var den eldste. I de oldkirkelige samfunnene hadde det også eksistert gnostiske retninger, som senere ble ansett som kjetterske av den retningen som ble regnet som ortodoks. Bauers *Griechisch-deutsche Wörterbuch zu den Schriften des Neuen Testaments und der übrigen urchristlichen Literatur* («Gresk-tysk ordbok over skriftene i Det nye testamente og den øvrige urkristne litteraturen») er i dag et standardverk for nytestamentlig forskning innenfor alle kristne kirkesamfunn.

## Referanser


## Litteratur
* 
* Georg Strecker: Artikel *Bauer, Walter.* In: Theologische Realenzyklopädie Bd. 5, 1980, S. 317–319.
Vestre Vansjø naturreservat

**Vestre Vansjø naturreservat** utgjøres av det sørvestre bassenget i Vansjø med tilliggende strandsoner samt Feøya. Området er grunt med middeldybde 3,5 meter, og er betydelig gjengrodd. Det er mye sumpvegetasjon med takrør og sivaks. På Feøya er det mye barskog, ellers er det store arealer med svartor.

Området fungerer som viktig trekk-, raste-, beite- og hekkeområde for mange fuglearter. Det er pr. 1986 registrert 59 ulike arter her.

## Referanser
Héron (Belgia)

**Héron** er en kommune i provinsen Liège i Belgia. Kommunen består av fire delkommuner: Héron, Lavoir, Waret-l'Évêque og Couthuin. Elva Mehaigne, ei sideelv til Meuse (Maas) renner gjennom kommunen.

## Referanser


## Eksterne lenker
* 
* Byer og kommuner i Belgia
Grand Prix Cycliste de Québec 2013

**Grand Prix Cycliste de Québec 2013** var den 4. utgaven av sykkelrittet Grand Prix Cycliste de Québec. Rittet gikk over 201,6 km den 13. september 2013. Det er det 25. arrangementet på UCI WorldTour 2013. 

## Lag
I tillegg til de 19 WorldTourlagene ble 2 andre lag invitert til å delta:

## Resultater

## Eksterne lenker
*
Wilhelm Wettergreen

**Wilhelm Ove Malling Wettergreen** (født 3. april 1881 i Stavanger, død 18. november 1925 i Bergen) var en norsk fotballspiller. Han spilte på Grane fra Nordstrand og var også premiert i skirenn. I 1897 var han med på det kombinerte Grane/Spring-laget som slo Örgryte i Göteborg i den første kampen et norsk lag spilte utenlands. I 1902 spilte Wettergreen senterhalf på Granes vinnerlag i turneringen som senere er blitt kjent som det første norgesmesterskapet i fotball. Broren Emil var også med på laget. I den tilsvarende turneringen i 1903 tapte Wettergreen og Grane finalen mot Odd.

I likhet med flere andre Grane-medlemmer gikk Wettergreen over til Mercantile, og i 1907 var han formann i sin nye klubb.
## Familie
Han var gift med den i Hamburg fødte Sigrid Fernanda Clara Buck (født 1883), som var etterkommer av eidsvollsmannen Jens Stub.  De fikk sønnene Reidar Emil (født 1907) og Wilhelm (født 1911). I 1917 giftet han seg med Sara Schreuder (1892–1978).  Wilhelm døde i Bergen i 1925.

## Referanser
Fox on the Run

**«Fox on the Run»** (norsk: rev på rømmen) er en sang av det britiske glam-rock-bandet Sweet, skrevet av Andy Scott, Brian Connolly, Mick Tucker og Steve Priest, som ble utgitt på singel i mars 1975. Sangen ble opprinnelig utgitt på albumet *[[Desolation Boulevard]]* i november 1974 i en mer gitardominert versjon, men det ble spilt inn en annen versjon som også omfattet synthesizere for singelen. Det er singelversjonen som er den mest kjente versjonen av sangen.

Tittelen er avledet 1970-talls slang, hvor sexy kvinner ble kalt «foxes» (rever). Sangen handler om groupies, og deres betydning for artistlivet på 1970-tallet. 

«Fox on the Run» er en av Sweets mest kjente sanger. Som mange av bandets selvskrevne sanger (som ikke er skrevet av Nicky Chinn og Mike Chapman) er sangen kreditert alle bandets medlemmer. «Fox on the Run» var Sweets første selvskrevne hit. Det britiske bandet Manfred Mann ga ut en sang i 1969 som også heter «Fox on the Run», men det er ingen forbindelse mellom sangen til Manfred Mann og sangen Sweet ga ut seks år senere.

Scorpions under bandnavnet The Hunters ga ut en tyskspråklig versjon av sangen som sjutommer i 1975 på Electrola (Colorit 006-41 102) med tittelen «Fuchs geh’ voran», og med en cover av Sweet-låten «Action» på tysk som «Wenn es richtig losgeht» på B-siden.

## Medvirkende
*Brian Connolly - ledende vokal, låtskriver
*Andy Scott - gitar, bakgrunnsvokal, låtskriver
*Steve Priest - bass, bakgrunnsvokal, låtskriver
*Mick Tucker - trommer, bakgrunnsvokal, låtskriver

## Sangtekst
:I don't wanna know your name
:Cause you don't look the same
:The way you did before
:OK you think you got a pretty face
:But the rest of you is out of place
:You looked all right before

:*Refreng:*
:Fox on the run,
:You screamed and everybody comes
:a-running
:Take a run and hide
:yourself away
:Foxy on the run
:F-foxy, fox on the run, and hideaway

:You-you talk about just every band
:But the names you drop are second hand
:I've heard it all before
:I don't wanna know your name
:Cause you don't look the same
:The way you did before

:*Refreng:*
:Fox on the run,
:You screamed and everybody comes
:a-running
:Take a run and hide
:yourself away
:Foxy on the run
:F-foxy, fox on the run, and hideaway

:(gitarsolo)

:*Refreng:*
:F-foxy fox on the run,
:You screamed and everybody comes
:a-running
:Take a run and hide
:yourself away
:Foxy on the run
:F-foxy, fox on the run, and hideaway

:Fox on the run,
:Fox on the run,
:Fox on the run,
:Fox on the run

## Referanser
Bartholomæus Herman Løvenskiold

**Bartholomæus Herman Løvenskiold** (født 29. september 1729 på Bolvik jernverk. død 17. mai 1788 på Borgestad gård), var en norsk kanselliråd og godseier. Han er mest kjent som forfatter av boken «Beskrivelse over Bradsbierg Amt og Scheen Bye med sine Forstæder», Christiania 1784. Han skrev sitt slektsnavn som *[[von]] Løvenskiold*.

## Virksomhet

Bartholomæus Herman Løvenskiold var i sine yngre dager flere år ved Kongsberg sølvverk og foretok lengre utenlandsreiser.  Han eide Bolvik jernverk i 1760–1777. Sammen med sine søsken overtok han i 1752 Fossum Jernverk som han bestyrte. Han flyttet i 1762 til Borgestad gård, men fikk snart økonomiske vanskeligheter og måtte overdra sine andre eiendommer til sønnen Jacob og broren, kammerherre Severin Løvenskiold. På Borgestad gård skrev Bartholomæus Herman Løvenskiold «Bradsberg amts beskrivelse», og der hadde han boende sin mormor, bispinne Deichman som et værelse på gården er oppkalt etter. Løvenskiold overdro i 1787 Borgestad gård til svigersønnen Jacob Aall (1754–1826), en onkel av eidsvollsmannen med samme navn.

## Familie

Bartholomæus Herman Løvenskiold var sønn av kanselliråd Herman Løvenskiold (1701–1759) (født *Leopoldus* og med adelsnavn Løvenskiold fra 1739), som eide bl.a. Borgestad gård, Bolvik og Fossum jernverker, og Margrethe født Deichman (1708–1759). Hun døde hos sønnen på Borgestad gård og var datter av Else født Rosenmeyer og biskop Bartholomæus Deichman som Bartholomæus Herman Løvenskiold var oppkalt etter.

Han ble i 1751 gift med Edel Margrethe Rasch (1728–1795) som var datter av rektor, kanselliråd Jacob Rasch og Anna født Deichman. Våpenskjoldene til Løvenskiold, Deichman og Rasch fikk Bartholomæus Herman Løvenskiold malt på kirkestoler i Solum kirke og Mælum kirke som han eide.

Bartholomæus Herman og Edel fikk seks barn, bl.a.
* Margrethe (død 1795) gift med Jacob Aall som etter hennes død ble gift Christiane E. Bøyesen Ording (død 1833), enke etter Diderich von Cappelen (død 1794), Skien 
* Jacob (død 1795) som kjøpte Rafnes og var gift med Caroline født Schubart som etter hans død ble gift med Fredrik Georg Adeler (død 1810), Gjemsø kloster
* Charlotte (død 1833) gift med losoldermann Søren Rasch (død 1826), Porsgrunn.

## Litteratur
* Danmarks Adels Aarbog 1949 med stamtavle Løvenskiold
* Axel Løvenskiold og Herman Leopoldus Løvenskiold: *Slekten Løvenskiold gjennom 300 år i Norge*, Oslo 1974, side 18-20
Burmalerke

**Burmalerke** (*Mirafra microptera*) er en fugl i slekten *[[Mirafra]]* i lerkefamilien.

## Utbredelse
Den er endemisk til det sentrale Myanmar.

## Referanser


## Eksterne lenker
* 
* 
* 
* Birdlife Species Factsheet: ''Mirafra microptera''. Hentet ut 14. september 2013.
* IBC - The Internet Bird Collection: ''Mirafra microptera''. Hentet ut 14. september 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The Clements checklist of birds of the world: Version 6.8.''. Hentet ut 14. september 2013.
Lotusfrøpasta

***Lian rong*** eller **lotusfrøpasta** (tradisjonell kinesisk: 蓮蓉, forenklet kinesisk: 莲蓉, pinyin: *lían róng*) er en kostbar kinesisk dessertingrediens laget av tørkede lotusfrø.

Lotuspasta benyttes i det kinesiske kjøkken særlig som fyll i månekake, *[[baozi]]* og annet søtt bakverk. Den benyttes også i lotusfrøboller, en utbredt dim sum-smårett.
«Carmanian»

**«Carmanian»** var et seilskip (bark) bygget 1897 av R. Williamson & Son, Workington i Storbritannia. Skipet ble kjøpt til Norge i 1910 av Kornelius Olsen. Senket av en tysk ubåt i 1916.

## «Carmanian»
*1897: mai: Levert som «Carmanian» til R.Williamson & Son, Workington, Storbritannia.
*1897: 8. juli: La i fra land i Liverpool på første tur til Melbourne, Australia.
*1903: E.F. & W. Roberts, Workington, Storbritannia.
*1910: august: A/S Bark Carmanian ved Kornelius Olsen, Stavanger.
*1916: 19. februar: Avgikk Buenos Aires.
*1916: 25. april: Senket utenfor kysten av Dinglehalvøya, Irland av den tyske ubåten «U-19», på reise fra Buenos Aires til Queenstown, Irland meg hvete. Mannskapet fikk gå i livbåtene før skipet ble senket av kanonild. Den ene livbåten kantret på vei mot land og 2 av mannskapet drukner.

## Kilder
*«Carmanian» www.sjohistorie.no
Parineeti Chopra

**Parineeti Chopra** (født 22. oktober 1988 i Ambala i Haryana i India) er en indisk Bollywood-skuespiller. 
Chopra debuterte med en birolle i den romantiske komedien *[[Ladies vs Ricky Bahl]]* i 2011. Chopra vant pris for *Filmfare Award for Best Female Debut* og ble nominert til *beste birolle* .

Chopra er kusinen til Bollywood skuespilleren Priyanka Chopra, som vant Miss World i 2000.

## Filmografi

## Referanser


## Eksterne lenker
* 
* 
*
Bright Lights & Back Alleys

***Bright Lights & Back Alleys*** er et studioalbum av det engelske rockebandet Smokie, utgitt i 1977. Albumet kom ut kort tid etter Smokie hadde fått sitt store gjennombrudd med «Living Next Door to Alice» året før, og platesalget til *Bright Lights & Back Alleys* var derfor meget godt.

Smokie hadde på denne tiden lenge ønsket å få lov til å skrive sangene sine selv, men låtskriverne Chinn og Chapman insisterte på å skrive A-sidene av singlene for bandet. I 1977 lot derimot Chinn og Chapman seg overtale til å la Smokie få gi ut egne låter på singel, men i stedet for å utgi en av deres selvskrevne låter på singel, valgte Smokie å gi ut «Needles and Pins», som opprinnelig var utgitt med Jackie DeShannon (senere covret av The Searchers). Det er også en annen coverlåt på albumet: «The Dancer», opprinnelig utgitt av Leo Sayer.

Sangen «Baby It's You» hadde ligget i Smokies arkiv siden innspillingen av det forrige albumet *[[Midnight Café]]*, men sangen ble aldri utgitt før på *Bright Lights and Back Alleys*.

## Sporliste
#«It's Your Life» (Chinn-Chapman)
#«I Can't Stay Here Tonight» (Norman-Spencer)
#«Sunshine Avenue» (Norman-Spencer)
#«Think of Me (The Lonely One)» (Norman-Spencer)
#«In the Heat of the Night» (Chinn-Chapman)
#«Needles and Pins» (Jack Nitzsche/Sonny Bono)
#«No-One Could Ever Love You More» (Norman-Spencer)
#«The Dancer» (Leo Sayer/David Courtney)
#«Baby It's You» (Norman-Spencer)
#«Walk Right Back» (Norman-Spencer)

### Bonusspor på 2007-utgaven
*«Now You Think You Know» (B-side av «It's Your Life» (Uttley)
*«Lay Back in the Arms of Someone» (singel A-side) (Chinn-Chapman)
*«Here Lies a Man» (B-side av «Lay Back in the Arms of Someone») (Norman-Spencer)

## Medvirkende
*Chris Norman - vokalist-rytmegitarist
*Terry Uttley - bassist-bakgrunnsvokalist
*Alan Silson - gitarist-bakgrunnsvokalist, ledende vokal på «It's Your Life»
*Pete Spencer - trommeslager-bakgrunnsvokalist

## Eksterne lenker
*
Akademikernes Centralorganisation

**Akademikernes Centralorganisation** (**AC**) er en dansk hovedorganisasjon for akademiske fagforbund.

AC ble dannet 1. januar 1972 gjennom en sammenslåing av Akademikernes Samarbejdsudvalg (stiftet 1950), som dekket de overenskomstansatte, og Danske Statsembedsmænds Samråd (stiftet 1919), som representerte ansatte på tjenestemannsvilkår.

AC har 26 medlemsorganisasjoner og representerer pr. 2011 ca. 209&nbsp;000 medlemmer, som er fordelt således:
* 86&nbsp;400 offentlig ansatte
* 44&nbsp;300 privatansatte
* 14&nbsp;500 selvstendige i liberale erhverv
* 8&nbsp;300 arbeidsløse
* 52&nbsp;898 studenter, pensjonister, ute av erhverv eller med arbeid i utlandet

Formann for AC er Erik Jylling. Nestformann er Ingrid Stage, formann i Dansk Magisterforening.

## Referanser


## Eksterne lenker
* 
*
Liberalt erhverv

**Liberalt erhverv** er et dansk begrep som betegner selvstendig erhvervsvirksomhet innenfor bransjer som ikke beskjeftiger seg med hverken produksjon eller salg av varer, men med forskjellige former for tjenesteytelser. Felles for de liberale erhverv er at de krever en bestemt teoretisk utdannelse og oftest også bevilling fra en offentlig myndighet, som i regelen gir rett til eksklusiv benyttelse av stillingsbetegnelsen.

Bevilling, også kalt autorisasjon, meddeles av
* Justisministeriet: Advokater
* Sundhedsministeriet: Praktiserende leger, dyrleger, fysioterapeuter, kiropraktorer, tannleger, m.fl.
* Socialministeriet: Psykologer 
* Miljøministeriet: Landinspektører 
* Erhvervs- og Vækstministeriet: Godkjente revisorer og godkjente revisjonsvirksomheter, eiendomsmeglere, translatører og tolker, samt dispachører

Titlene ingeniør og arkitekt er ikke beskyttet. Det er derimod sivilingeniør og arkitekt M.A.A.

Der gjelder lempeligere regler for etableringen av liberalt erhverv i forhold til øvrige erhverv, for så vidt som lokalplaner ofte tillater erhvervsutøvelsen i boligområder, såfremt den foregår fra vedkommendes private bopel.

## Kilder
* Erhvervsstyrelsen
Pass It Around

***Pass It Around*** var debutalbumet til det britiske rockebandet Smokey, som senere skiftet navn til Smokie. Albumet ble utgitt i 1975. Albumet solgte dårlig, og fikk ingen listeplasseringer. Tross dette fikk Smokie sitt gjennombrudd senere samme år med det andre albumet *[[Changing All the Time]]*.

## Låtliste
#«Pass It Around» (Chinn-Chapman)
#«Daydreamin'» (Norman-Spencer)
#«Oh Well, Oh Well» (Norman-Spencer)
#«My Woman» (Norman-Spencer)
#«It Makes Me Money» (Norman-Spencer)
#«Headspin» (Norman-Spencer)
#«Goin' Tomorrow» (Silson-Norman)
#«I Do Declare» (Chinn-Chapman)
#«Don't Turn Out Your Light» (Norman-Spencer)
#«A Day at the Mother-in-Laws» (Silson)
#«The Coldest Night» (Silson)
#«Shy Guy» (Silson)

## Medvirkende
*Chris Norman - vokalist-gitarist
*Alan Silson - gitarist-vokalist
*Terry Uttley - bassist-bakgrunnsvokalist
*Pete Spencer - trommer

## Eksterne lenker
Padderudvannet

**Padderudvannet** er et vann i Asker kommune. Det ligger rett sør for E18 helt vest i Asker kommune. Vannet får tilsig via små bekker fra nord, og har avløp i sørvest mot Ulvenvannet. Vannet ligger i et område med kalkrike kambrosilurbergarter, og har pH = 8. Det er meromiktiske forhold. Ved undersøkelse i 2012 var det syv meters siktedyp.

Vannet huser flere rødlistede plantearter, blant annet blanktjønnaks. Av fisk finnes abbor, gjedde, mort, sørv, ørekyt, ørret og ål. Sistnevnte er rødlistet som kritisk truet (CR) både nasjonalt og globalt, og er derfor fredet.

## Referanser
Valget i Bayern 2013

**Valget i Bayern 2013** var det 16. valget av minimum 180 representanter til den bayerske landdagen og ble avholdt 15. september 2013. Det fantes ca. 9,4 millioner stemmeberettigete ved valget og valgdeltakelsen var 63,9 %. 

Etter valget i 2008 var regjeringen i Bayern utgått fra en koalisjon bestående av CSU og FDP. Valget i 2013 medførte at CDU fikk tilbake sitt flertall i parlamentet. FDP falt ut av landdagen da partiet ikke nådde sperregrensen.

## Referanser
Partiprogram

Et **partiprogram** er et skrift utgitt av et politisk parti. I partiprogrammet redegjør partiet for sin politikk for en kommende periode, som regel en valgperiode på fire år, eksempelvis for perioden 2013–2017.

Partiprogram har tradisjon for å være delt i to deler — ett overordnet prinsipprogram og et mer detaljert og konkret arbeidsprogram. 

Prinsipprogrammet drøfter partiets verdier og prinsipper. Arbeidsprogrammet tar for seg partiets oppfatning av status, viktige mål og tiltaksplaner innenfor konkrete områder som klima, økonomi, samferdsel, helse, miljø og utenriks. Dette gjør arbeidsprogrammet egnet til å fungere som et arbeidsdokument for partiet i programmets periode.

Partiprogrammet vedtas normalt på partiets landsmøte i forkant av perioder med valgkamp, og fungerer som et sentralt dokument for partiet i valgkampen. Partiprogrammet er i så måte gjenstand for gjentatte og vedvarende analyser fra både media og konkurrerende partier.

## Eksterne lenker
* NSD - Norsk senter for forskningsdata Partidokumentarkivet - norske partiers prinsipprogram og valgprogram 
* prosa.no Godhet og ønskedrømmer. Partiprogrammene 2017 essay om norske partiprogrammer av Espen Søbye
Dispache

**Dispache** [-’pasj] (av fransk, italiensk *dispaccio*, en besørgelse) betegner etter nordisk og tysk sjørettsspråkbruk den oppgjørelse av en inntruffen sjøskades årsaker og omfang som foretas hvor det er spørsmål om alminnelig havari eller om sjøforsikring. Dispache oppgjøres i de fleste land av en person, **dispachør**, som særlig beskjeftiger seg med sådanne forretninger, og som (utenfor England og Nord-Amerika) har offentlig ansettelse eller bevilling, hvorfor dispache også har en viss offentlig troverdighet, men dog kan tilsidesettes av domstolene. I Danmark og Norge beskikkes dispachører av det offentlige etter å ha bestått en særlig eksamen. I 1916 fantes det kun tre i Danmark, men betydelig flere i Norge. I Sverige, hvor dispachørernes antall var fire, er dispachen forbindende når det ikke innen en måned protesteres imot den.
Liste over ordførere i Agdenes

**Liste over ordførere i Agdenes**. Agdenes sogn ble utskilt fra Ørland som egen kommune i 1896. I 1964 ble ytre Agdenes lagt til Snillfjord, mens indre Agdenes, Lensvik kommune og Ingdalen i Stadsbygd kommune ble slått sammen til den nye Agdenes kommune. I 2020 ble Agdenes slått sammen med Orkdal og Meldal kommuner samt Krokstadøra i Snillfjord kommune til den nye Orkland kommune.

## Ordførere 1896–1963

## Ordførere 1964–2019

## Se også
*Liste over ordførere i Lensvik

## Fotnoter

## Referanser
Landsrød

**Landsrød** er et sted sør på Nøtterøy i Færder kommune som utgjør den nordvestlige delen av Kjøpmannskjær. Det befinner seg like vest for Sevika.

Landsrød var opprinnelig en gård, og navnet stammer fra formen *Nannsruð*, hvor førsteleddet er mannsnavnet Nanni. I Biskop Eysteins jordebok skrives gårdsnavnet *Nanzrudi* og *Nanztrudi*. Den første konsonanten ble seinere til *l*.

På Landsrød er det registrert to arkeologiske funnsteder fra senneolitikum (sa. 2400–1800 f.Kr.).

## Referanser
Meum

**Meum** er et sted sentralt på Nøtterøy i Færder kommune i Vestfold. Det befinner seg langs Kirkeveien like vest for Føykås og litt sør for Stangeby.

Meum var opprinnelig en gård, og navnet på gammelnorsk var *Mideimr*, som betyr «mellomgården». Den fikk altså navn etter beliggenheten mellom to gårder, og disse må være Skjerve i sør og Sem eller Stangeby i nord.

Like sør for Meum er det en gravhaug fra jernalderen og ei gravrøys fra bronsealderen/jernalderen som begge har status som freda kulturminner.

## Referanser
Johann Franz Encke

**Johann Franz Encke** (født 23. september 1791 i Hamburg, død 26. august 1865 i Spandau nær Berlin i kongeriket Preussen) var en tysk astronom. Encke er kjent for sitt arbeide med å beregne periodene til kometer og asteroider, for å måle avstanden mellom jorden og solen, og for sine observasjoner av planeten Saturn. Han var professor ved Universitetet i Berlin fra 1844. Han er gravlagt i Berlin, på gravlundene ved Halleporten.

## Priser og utmerkelser (utvalg)
* 1824 – Royal Astronomical Societys gullmedalje

## Referanser


## Eksterne lenker
* Nekrolog over «John Francis Encke»
El Caballito

**El Caballito** er en bronsestatue av den spanske arkitekten og skulptøren Manuel Tolsá som forestiller kong Karl IV av Spania til hest. Den ble lagd i Mexico by mellom 1793 og 1802, mens Mexico fremdeles var en spansk koloni, og har stått på en rekke forskjellige steder i byen. Den befinner seg nå på Plaza Manuel Tolsá foran Palacio de Minería i byens historiske sentrum. Fra 1852 til 1979 sto den i krysset mellom Paseo de la Reforma og Avenida Bucareli, ei rundkjøring som ble kjent som Glorieta del Caballito.

## Eksterne lenker
* 
* Historien til El Caballito
Glorieta del Caballito

**Glorieta del Caballito** var ei rundkjøring i den nordøstlige delen av Paseo de la Reforma, hvor den kryssa Avenida Bucareli, i Mexico by. Fram til 1964 utgjorde den den nordlige enden av Paseo de la Reforma, som da ble forlenga. Nordøst for rundkjøringa sto lenge tyrefektingsarenaen Plaza de Toros del Paseo Nuevo.

Rundkjøringa fikk navnet sitt etter «El Caballito», en skulptur av kong Karl IV av Spania til hest som sto i midten av rundkjøringa fram til 1979. Det året ble rundkjøringa gjort om til et veikryss, og statuen ble flytta til sin nåværende plassering på Plaza Manuel Tolsá. Den ble erstatta av en modernistisk, gul hestehodeskulptur av Enrique Carbajal. Ved krysset står i dag skyskraperne Torre del Caballito og Torre Prisma.

## Eksterne lenker
* Glorietas del Paseo de la Reforma  hos México máxico
Calzada de Guadalupe

**Calzada de Guadalupe** er en aveny i Mexico by som forbinder byens historiske sentrum med La Villa, hvor Guadalupe-basilikaen befinner seg. Avenyen ble anlagt i 1791 og er 3,65 km lang. Den har navn etter Jomfruen av Guadalupe fordi den utgjør den siste etappen til pilegrimene som kommer for å se jomfruen. I sør starter eller ender den i krysset med Eje 2 Norte Manuel González hvor Paseo de la Reforma deler seg i to; den andre avenyen som starter her er Calzada de los Misterios. I nord starter eller ender den i Paseo Zumarraga. Calzada de Guadalupe har et bredt fortau mellom de to kjøreretningene hvor pilegrimene kan gå.
Jean-Dominique Cassini

**Jean Dominique Comte de Cassini**, også kalt **Cassini IV** (født 30. juni 1748 i Paris, død 18. oktober 1845 i Thury-sous-Clermont), var en fransk kartograf og astronom.

Etter at faren César-François Cassini de Thury døde, ble Cassini direktør for Parisobservatoriet. I 1793 gjorde han ferdig farens kart over Frankrike. Han utga *Mémoires pour servir à l'historie des sciences et á celle de l'obervatoire royal* (1810) med biografier av fire astronomer som var hans følgesvenner.

## Referanser


## Kilder
* Chisholm, Hugh, ed. (1911). *[[Encyclopædia Britannica]]* (11th ed.). Cambridge University Press.
Love Is Like Oxygen

**«Love Is Like Oxygen»** er en sang av Sweet utgitt i 1978. Den var med på albumet *[[Level Headed]]*. Singelen, som ble utgitt i januar 1978, var første singel med bandet etter at de byttet plateselskap fra RCA til Polydor. Til tross for at sangen kom veldig sent i Sweets karriere, ble sangen en stor hit i 1978. Den ble fulgt opp av en mindre hitsingel, «California Nights». «Love Is Like Oxygen» er en lang ballade 7 minutter, og ble forkortet før den ble utgitt på singel. «Love Is Like Oxygen» er inkludert på de fleste samlealbumene med Sweet.

## Referanser
Beskyttet tittel

En **beskyttet tittel** er en betegnelse som brukes til å beskrive en profesjon, utdannelse eller lignende, og som er forbeholdt dem som oppfyller særlige kriterier som å ha bestått en bestemt eksamen eller oppnådd en offisiell godkjennelse. Særlig titler som gir inntrykk av særlige kvalifikasjoner, rettigheter eller formelle oppgaver, for eksempel innen rettsvesenet eller helsevesenet, er beskyttet i mange land. Typiske eksempler er titler som jurist, advokat og lege.

## Norge

Eksempler på beskyttede profesjonstitler som i praksis oppnås gjennom en lengre universitetsutdannelse (tradisjonelt betegnet embetseksamen) er jurist, lege, veterinær, tannlege og psykolog.

I tillegg er visse titler som både krever en universitetsutdannelse og kvalifikasjoner utover dette, beskyttet. For eksempel er advokat en tittel jurister kan oppnå etter bestemte krav til blant annet praksis etter fullført juristutdannelse. Gjennom helsepersonelloven er det også bestemt at titler for helsepersonell som er omfattet av autorisasjon, lisens eller spesialistgodkjenning er beskyttet, og dette innebærer en lang rekke titler for ulike yrkesgrupper med tilknytning til helsevesenet er beskyttet, herunder titler for helsepersonell som har gjennomført en spesialisering.

Andre beskyttede titler er titler med leddet sivil-, som sivilingeniør, sivilagronom og siviløkonom, som opprinnelig var høgskoleutdannelser av noe kortere omfang enn embetseksamen. Også tittelen sjøkaptein er beskyttet.

Mesterbrevordningen og tildelingen av mesterbrev gjøres i henhold til Mesterbrevloven  og gir de som har fullført utdanning utover fagbrev eller svennebrev rett til å bruke tittelen Mester.

I tillegg er mange akademiske grader beskyttet. Også tittelen professor er beskyttet gjennom universitets- og høyskoleloven.

Det finnes også godt etablerte yrkestitler som ikke er beskyttet, som arkitekt eller revisor. Derimot er statsautorisert revisor beskyttet. Arkitektbransjen har etablert en privat ordning der medlemmer av Norske arkitekters landsforbund kaller seg «arkitekt MNAL», men dette er ingen beskyttet tittel i offentligrettslig forstand.

## Referanser
Hyakutakes komet

**Hyakutakes komet** (japansk uttale: [çʲakɯ̥take]), formell benevnelse **C/1996 B2**, er en langperiodisk komet som ble oppdaget den 31. januar 1996 av den japanske astronomen Yuji Hyakutake. Kometen passerte svært nær jorden i mars 1996. Uformelt kalt «den store kometen i 1996» var dens nærpassering av jorden en av de nærmeste de siste 200 år. Kometen var svært lys på himmelen og ble sett mange steder på jorden. Kometen overskygget nyhetene om den lenge forventede kometen Hale-Bopp, som nærmet seg de indre delene av solsystemet på denne tiden.

Kometen var den første kjente som utstrålte røntgenstråling, trolig fremkalt av vekselvirkningen mellom ioniserte partikler fra solvinden og nøytrale atomer i kometens koma. Romsonden Ulysses krysset kometens hale mer enn 500 millioner km fra kometkjernen, og påviste dermed den lengste kjente halen for en komet.

Før dens siste reise gjennom solsystemet hadde kometen en omløpstid på omkring  år, men gravitasjonen fra gasskjempene økte denne omløpshastigheten til  år.

## Referanser
François Andrieu

**François Andrieu** (1300-tallet – ca. 1380) var en formodentligvis fransk komponist.

Ingenting er kjent om ham, bortsett fra at han skrev en elegi etter Guillaume de Machauts død (1377), den firstemmige balladen *Armes amours / O flour des flours* som er bevart i Chantilly Codex. 

Andrieu kan være identisk med en Magister Franciscus som på omtrent samme tid skrev to andre ballader, men antakelsen er utelukkende basert på stilistiske likheter.

Andrieus musikk hører til den sene middelaldersjangeren *[[ars nova]]*.

## Referanser


## Litteratur
* Gilbert Reaney. «F. Andrieu», *[[The New Grove Dictionary of Music and Musicians]], red. Stanley Sadie (London: Macmillan, 1980), i, 416.
* Richard H. Hoppin, *Medieval Music''.  New York, W.W. Norton & Co., 1978.  ISBN 0-393-09090-6
Privat sektor

**Privat sektor** er en samlet betegnelse for den del av en blandingsøkonomi som ikke er under direkte kontroll av myndighetene og som drives med profitt for øye. Således står privat sektor i motsetningsforhold til offentlig sektor og virksomheter med offentlig eierskap. Den private sektor består hovedsakelig av selskaper, men omfatter blant annet også næringsdrivende fond som ikke drives for å generere profitt, men som allikevel fungerer på markedsvilkår.

I privat sektor finnes mange juridiske strukturer, avhengig av i hvilken jurisdiksjon de hører under. Den private sektor er drevet av hensynet til sine aksjonærer og av tilbud og etterspørsel. I mange land beskjeftiger den private sektor hovedparten av arbeidsstyrken, mens den offentlige sektor i andre land beskjeftiger størstedelen av befolkningen. Det er også stor forskjell på størrelsesforholdet mellom de to sektorer og hvor mye de bidrar til bruttonasjonalproduktet.

Gjennom *[[outsourcing]]* kan deler av den private sektor utføre oppgaver som ellers ville ha vært utført av den offentlige sektor.
Schwassmann–Wachmann 1

**Schwassmann–Wachmann 1**, også kjent som **29P/Schwassmann–Wachmann**, er en kortperiodisk komet og en kentaur, som ble oppdaget den 15. november 1927 av Arnold Schwassmann og Arno Arthur Wachmann ved Hamburger Sternwarte i Bergedorf, Tyskland. Kometen ble oppdaget fotografisk da den hadde et utbrudd og hadde en størrelsesklasse på 13. Precovery-bilder av kometen fra 4. mars 1902 ble oppdaget i 1931, og viste kometen med størrelsesklasse 12. 

## Referanser
MT «Lifjord» (1958)

**MT «Lifjord»** var et tankskip bygget ved Uddevallavarvet AB, Uddevalla, som byggenummer 166. Skipet ble levert til rederiet C. H. Sørensen & Sønner i august 1958.

## «Acina»
*1958: august: levert som «Acina» til Skips A/S Aino & A/S Viva ved C. H. Sørensen & Sønner, Arendal.

## «Lifjord»
*1961: oktober: solgt til Skips A/S Hidlefjord ved Kornelius Olsen, Stavanger.
*1965: 8. november: Kolliderer med passasjerskipet «Empress of England», i snøstorm, nær Québec i St.Lawrence. Ingen kom til skade ved sammenstøtet, men «Empress of England» fikk en større skade i baugen.

## «Vassilis»
*1972: april: Solgt til Cappadocia Maritime Co.Ltd ved Cletson Maritime Corp., Famagusta, Kypros. Omdøpt «Vassilis».
*1975: Cappadocia Maritime Co.Ltd ved Cletson Maritime Corp. Limassol, Kypros.
*1976: Benitses Shipping Corp ved Eletson Maritime Services Ltd., Pireus, Hellas.
*1982: 21. august: Ankom Gih Shen Steel Enterprises Co.Ltd., Kaohsiung, Taiwan for opphugging.
                
## Kilder
*«Acina» www.skipshistorie.net
*
*«Lifjord» The Victoria Advocate

## Eksterne lenker
*
Sam Barone

**Sam Barone** er en amerikansk forfatter som skriver historiske romaner fra den tidlige antikken.

Sam Barone jobbet i 30 år i IT-bransjen. I 1999 avsluttet han denne yrkeskarrieren og satset i stedet på sitt forfatterskap. Syv år etter publiserte han den første Eskkar-fortellingen som var *Dawn of Empire*. Den 6. romanen i denne serien blir publisert høsten 2013.

## Bibliografi
**Imperium - Rikets begynnelse* (Dawn of Empire). Boken beskrives Eskkar og Trellas kamp for å bygge en mur rundt byen Orak som beskyttelse mot en krigersk barbarstamme.
* "Imperium - Riket vokser" (Empire rising). Boken beskriver hvordan en egyptisk hær overtar makten i Orak og Eskkars kamp for å vinne tilbake sitt kongedømme.
Torre Punta Reforma

**Torre Punta Reforma** er en skyskraper under bygging i krysset mellom Paseo de la Reforma og Avenida de los Insurgentes i delegasjonen Cuauhtémoc i Mexico by. Når den står ferdig i 2014, vil den ha en høyde på 204 meter. De 37 etasjene med et totalt gulvareal på om lag 85&nbsp;000 m² skal inneholde kontorer.

## Eksterne lenker
* Torre Punta Reforma hos Emporis
* Torre Punta Reforma hos SkyscraperPage
* Torre Punta Reforma hos Edificios de México
Solid Ground

**Solid Ground** kan vise til blant annet:

* Solid Ground (Liv Marit Wedvik-album)
* Solid Ground (Smokie-album)
Dale kraftverk (Sogndal)

**Dale kraftverk** er  et vannkraftverk i Sogndal kommune i Vestland.

Det er et elvekraftverk som utnytter et fall på 265 meter i Daleelvi.

Installert effekt er 3 MW fra en peltonturbin. Årsproduksjon er 10 GWh.

## Referanser


## Kilder
* 
* NVE vannkraftdatabase
* Small Turbine Partner (arkiv)
Nordryggen (andre betydninger)

**Nordryggen** kan vise til:

*«Nordryggen» – forslag til nytt navn på Den skandinaviske fjellkjede
*Nordryggen (Svalbard) – Morenerygg på Spitsbergen
*Nordryggen (Nordland) – Fjellrygg på Andøya i Nordland
*Rygg – begrep knytt til den øverste delen av et større høgdedrag i terrenget, ofte knytt til en fjelltopp, jmr. Nordryggen på fjellet Bispen.
96P/Machholz

**96P/Machholz** eller **96P/Machholz 1** er en kortperiodisk komet som ble oppdaget den 12. mai 1986 av amatørastronomen Donald Machholz på toppen av Loma Prieta i det sentrale California ved å bruke en 130 mm kikkert. Den 6. juni 1986 passerte kometen  0.40373 astronomiske enheter (60,397,000 km) fra jorden. Dens siste perihelium var 14. juli 2012, og neste perihelium vil bli den 27. oktober 2017. Dens estimerte radius er 3.2 km.

Kometens baneeksentrisitet på 5.2, fører den innenfor banen til planeten Merkur. Den er eneste kjente kortperiodiske komet med både høy inklinasjon og høy baneeksentrisitet. I 2007 ble det oppdaget at den var utarmet både på karbon og cyanogen, noe som er helt unikt blant planeter med kjente sammensetninger. Denne kjemiske sammensetningen tyder på en annerledes og muligens ekstrasolar opprinnelse.

## Referanser
Wang Xiuli

**Wang Xiuli** (kinesisk: 王 秀丽 , født 25. oktober 1965 i Harbin, Heilongjiang) er en kinesisk kvinnelig tidligere skøyteløper som representerte hjemlandet i Vinter-OL 1984 i Sarajevo og i 1992 i Albertville. Hun er per sesongen 2013/14 landslagstrener for det canadiske skøytelandslaget.

I OL-året 1988 kvalifiserte hun seg for sprint-VM på skøyter i West Allis, USA. Men den kinesiske landslagslegen mente det ville bedre legens karriere om landslagets løpere oppnådde gode resultater. Og legen ga derfor skøyteløperne Ye Qiaobo og Wang Xiuli en medikamentblanding av blomster og sopp som han mente var god for skøyteløpernes helse, men dessverre slo dopingprøven ut på steroider. Nyheten om den positive dopingprøven fikk de i Calgary åtte dager før Vinter-OL 1988 startet. Dermed ble det ikke noe deltagelse i OL i 1988 og de ble begge sendt hjem til Kina. International Skating Union suspenderte dem for 18 måneder. Etter at suspensjonen var gjennomført fikk hun papirer på at hun hadde blitt lurt av den ambisiøse legen.

## Personlige rekorder

## Meritter
### Internasjonale mesterskap
Olympiske leker (Vinter) deltatt i to OL (ved tre konkurranser)
:* Sarajevo 1984 på 1 500 m og 3 000 m og i Albertville 1992 på 500 m.
::* Beste resultat 22.-plass på 3 000 m i Sarajevo 1984.

Allround-VM på skøyter (deltatt fire ganger)
:* Den Haag 1986, West Allis 1987, Calgary 1990 og i Hamar 1991.
::* Beste resultat 9.-plass sammenlagt i Calgary 1990.

Sprint-VM på skøyter (deltatt to ganger)
:* Sainte-Foy 1987 og i West Allis 1988.
::* Beste resultat 11.-plass sammenlagt i Sainte-Foy 1987.

### Sammenlagt i [[Verdenscupen på skøyter|Verdenscupen]]

## Referanser




## Eksterne lenker
* 
* 
*  Wang Xiuli på www.speedskating.ca
*  Wang Xiuli på Jakub Majerski's Speedskating database (Adelskalender distanser og sammenlagt)
*  Wang Xiuli-profil (gammel) på data.ISUresults.eu og Wang Xiuli-profil (ny) på www.ISU.html.infostradasports.com sine nettsider. (distanseresultater)
* 
;Bilder
*  Bilder av Wang Xiuli på SpeedSkatingPhotos.info/DesgPhoto.com
Geisdøla kraftverk

**Geisdøla kraftverk** er et vannkraftverk i Jostedalen i Luster kommune i Vestland.

Det er et elvekraftverk som utnytter et fall på 79 meter i elven Geistdøla. Elven kommer fra Geisdalsvatnet, som ligger innunder Spørteggbreen. Dam og inntak er lagt nedenfor Geisfossen.

Det er installert en francisturbin på 1,3 MW. Årsproduksjon er inntil 4,4 GWh.

## Referanser


## Kilder
* 
* NVE vannkraftdatabase
Vanndøla kraftverk

**Vanndøla kraftverk** er et vannkraftverk i Jostedalen i Luster kommune i Vestland.

Det er et elvekraftverk som utnytter et fall på 510 meter i elven Vanndøla. Elven kommer fra Vanndalsvatnet, som ligger innunder Spørteggbreen.

Det er installert en peltonturbin på 3,8 MW. Årsproduksjon er 12,8 GWh.

Luster Småkraft AS er eid av Luster Energiverk AS og Småkraft AS med 50% hver.

## Referanser


## Kilder
* 
* NVE vannkraftdatabase
* Småkraft AS
Ann-Margret (1980)

***Ann-Margret*** er det 6. studioalbumet til Ann-Margret som ble gitt ut i 1980.

## Sporliste

**Side 1:**

# «Midnight Message» (Paul Sabu)
# «What I Do To Men» (Paul Sabu)

**Side 2:**

# «Love Rush» (Paul Sabu)
# «Never Gonna Let You Go» (Paul Sabu)
# «For You» (Paul Sabu og Marc Kreiner)

## Eksterne lenker
*
Åmdal kraftverk

**Åmdal kraftverk** er et vannkraftverk i Tokke kommune i Telemark fylke.

Installert effekt er 21 MW fra en francisturbin. Årsproduksjon er 143 GWh. Fallhøyden er 261 meter.

Kraftverket ble satt i drift i 1953. De første årene i drift gikk mye av den produserte kraften til industrien i området, da spesielt Norsk Hydros magnesiumsanlegg på Herøya.

Da stasjonen ble bygget av A/S Skafså Kraftverk het den **Skafså I**.

Kraftverket er en del av Arendalsvassdraget.

## Eiere
Åmdal kraftverk eies av Hydro Energi AS (33,00 %) og Vest-Telemark kraftlag AS (67,00 %).

## Se også

* ''Skafså II''

## Referanser


## Kilder
* 
* NVE vannkraftdatabase
* Vest-Telemark Kraftlag
* Store norske leksikon
Funny Funny

**«Funny Funny»** er Sweets første hit, utgitt i 1971. Den er skrevet av Nicky Chinn og Mike Chapman. «Funny Funny» er en bubblegum pop-kjærlighetssang med et fengende refreng. Det var den første Chinn/Chapman-skrevne singelen til Sweet.

## Eksterne lenker
*
Bengt Liljegren

**Bengt Liljegren** (født 1961) er en svensk lærer og historisk forfatter. Han har blant annet skrevet biografier om Winston Churchill, Karl XII, Aleksander den store, Adolf Hitler og rockegruppen Pink Floyd.

Liljegren er adjunkt på Pilängskolan i Lomma kommune. Han har også vært litteraturkritiker i *[[Sydsvenskan]]* og skribent i Populär Historia. 

## Bibliografi
* *[[Karl XII i Lund]]* (1999)
* *[[Karl XII: En biografi]]* (2000)
* *[[Regenter i Sverige]]* (2004) 
* *[[Alexander den store (bok)|Alexander den store]]* (2005) (Foreligger på norsk)
* *[[Adolf Hitler (biografi)|Adolf Hitler]]* (2008)
* *[[Pink Floyd: Musiken, människorna, myterna]] ([[Litteraturåret 2010|2010]])
* *Att undervisa i historia: Tusen och ett sätt att inspirera sina elever (2012)
* ''Winston Churchill : Del I. 1874-1939 (2013)

## Referanser


## Eksterne lenker
*
Nestindar

**Nestindar** (788 moh.) er et fjell på Kalsoy på Færøyene.

Fjellet er det høyeste punktet på Kalsoy og Færøyenes trettende høyeste fjell.

## Referanser